મહિલાનું નામ હતું શ્રીમતી જ્યોર્જ ડબ્લ્યૂ. હેઇલ. તેઓ સુખી અને પરોપકારી હતાં. સ્વામીજીએ આ ચમત્કારથી હર્ષાવેશ અનુભવ્યો. બે જ દિવસમાં શ્રીમતી હેઇલ સ્વામીજીનાં જ્ઞાનથી પ્રભાવિત થયાં. તેઓએ સ્વામીજીનાં વ્યાખ્યાનો યોજ્યાં અને એમાં વિદ્વાનો, તત્ત્વજ્ઞા।નીઓ, પ્રાધ્યાપકો, સાહિત્ય સર્જકો વગેરેને આમંત્રણ આપ્યું. સ્વામીજીની અજબ વાક્છટાએ બધાને મોહિત કરી દીધા. તેમના અગાધ ધર્મજ્ઞા।ને ઘણાને ભક્તો બનાવી દીધા. એ સમુદાયમાંથી હાર્વર્ડ યુનિવર્સિટીના બે પ્રોફેસરો વિલિયમ જેમ્સ અને જે. એચ. રાઇટ, જેઓ સર્વધર્મ સંસદના સંયોજનમાં સક્રિય રસ લેતા હતા. તેમણે સ્વામીજીને કહ્યું કે, ”આપે વિશ્વ ધર્મસંસદમાં ભાગ લેવો જોઈએ.”